**Lars Ivar Hansen** (født 21. november 1947) er en norsk historiker. Han er spesialist på samisk og nord-norsk historie i middelalderen og tidlig nytid, han er professor ved Institutt for historie og religionsvitenskap ved Universitetet i Tromsø. 

Hansen tok hovedfag i historie ved Universitetet i Oslo innen ødegårdsprosjektet i 1975. Han har vært historieforsker ved Universitetet i Tromsø siden 1976. Han tok doktorgrad i 1990 på avhandlingen handel og endringer i det samiske samfunn 1550 - 1700. Han ble utnevnt til professor i Tromsø i 1991 og har dessuten vært Professor II i eldre samisk kulturhistorie ved Middelaldersentret ved Universitetet i Oslo fra 1994 til 2002.

Hansen har argumentert for at Nord-Norge best kan beskrives som en redistributiv nordnorsk høvdingøkonomi i vikingtid og tidlig middelalder, han har underbygd dette empirisk gjennom nærstudier av samfunnforhold i Astafjord. Dette er et syn som er inspirert av Kåre Lunden og Michael Polanyi. Hansen har undersøkt hvordan høvdingene i Bjarkøy/Trondenes gjennom skattlegging og handel tilegnet seg prestisjeprodukter som de utvekslet for å bygge allianser med andre stormenn. Ifølge Hansen ble dette systemet nedbygd da kirka og kongemakten underla seg finneferden og finneskatten og erstattet det eksisterende skattsystemet med landskyldbasert leilendingsvesen.

Hansen har i om lag 30 år hatt som et av sine prosjkt å forske på Astafjord i Sør-Troms' historie fram til ca 1730, i det som har vært omtalt som et av landets mest omfattende lokalhistorie/bygdebokprosjekter. Sammen med arkeologen Bjørnar Olsen utgav han i 2004 boka «Samenes historie» som omhandlet tiden fram til 1750. Boka er blitt regnet som standardverket om eldre samisk historie
Den var første bind i et påtenkt tobindsverk om samisk historie fra forhistorisk tid fram til nåtiden. Sammen med Bjørg Evjen redigerte han i 2008 boka «Nordlands kulturelle mangfold: etniske relasjoner i historisk perspektiv» som undersøkte forholdet mellom samer og nordmenn i det nordlige Nordland siste fire hundre år. 

I 2015 ble han valg inn i Det Norske Videnskaps-Akademi i gruppe for historie

Referanser
----------

1. ↑   Store norske leksikon, Store norske leksikon-ID Lars\_Ivar\_Hansen[Hentet fra Wikidata]
2. ↑   VIAF-identifikator, oppført som Hansen Lars Ivar, VIAF-ID 19801603, besøkt 9. oktober 2017[Hentet fra Wikidata]
3. ↑  *Ødegårder og økonomisk nedgang i Fyresdal, Telemark: agrarkrisa i senmiddelalderen i en Vest-Telemarks-bygd* Hovedoppgave i historie - Universitetet i Oslo, 1975
4. ↑  *Handel i nord: samiske samfunnsendringer ca. 1550 - ca. 1700* Doktorgradsavhandling - Universitetet i Tromsø, 1990.
5. ↑  uit.no Biografi Lars Ivar Hansen[*død lenke*]
6. ↑  Knut Helle *Den primitivistiske vendingen i norsk historisk middelalderforskning* Historisk tidsskrift 2009 s. 571–609
7. ↑  Ibestad historielag Folkemøte om bygdeboka Arkivert 18. september 2013 hos Wayback Machine. 2007
8. ↑  nordlys.no Samenes historie mellom to permer 10.06.2004
9. ↑  dnva.no DNVA-medlemmer Arkivert 12. juni 2019 hos Wayback Machine.

Eksterne lenker
---------------

* 

* (no) Publikasjoner av Lars Ivar Hansen i BIBSYS
* 

* (no) Publikasjoner av Lars Ivar Hansen i forskningsdokumentasjonssystemet CRIStin

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** LIBRIS **·** SUDOC **·** NKC **·** CRIStin
 |